google/wiki40b huggingface dataset:
Činšas

Činšas (vok. Zins, lenk. czynsz, iš lot. census – turto įkainojimas, aprašas) – feodalinių ir vėlesnių laikų Europos žemės renta, baudžiauninkų ir laisvųjų žmonių, žemės naudotojų, arba laikytojų mokama senjorui, vėliau – žemės savininkui pinigais arba natūra. Jų santykius reguliavo činšo teisė.

Istorija

Šalyse, kuriose nuo XVI a. stiprėjo baudžiava (į rytus nuo Elbės – Vokietija, Lenkija, Lietuvos Didžioji Kunigaikštystė), činšą daugiausia mokėjo baudžiauninkai. Lietuvoje pirmosios žinios apie činšą (čyžę) yra iš XIV a. pirmosios pusės. Činšas plito plėtojantis prekiniams piniginiams santykiams, žemvaldžiams siekiant gauti kuo daugiau pajamų.
Pagal 1529 m. Lietuvos didžiojo kunigaikščio nuostatus, kai kuriems valstiečiams nustatytas 1 kapos lietuviškų grašių (tiek kainavo 2 karvės) metinis činšas. Per XVI a. antrosios pusės Valakų reformą panaikinus valstiečių žemės nuosavybės liekanas, činšas galutinai virto pinigine duokle. Činšo teise naudojosi miestelių gyventojai, činšas buvo renkamas iš malūnų, degtinės varyklų, alaus daryklų, smuklių (karčemų), keltų pajamų. Činšą mokėjo smulkieji bajorai, kurie gyveno stambiųjų žemvaldžių valdose.
Mokesčio dydis priklausė nuo žemės ploto, atodirbio rentos dydžio, žemės kokybės, valstiečių ūkių pajėgumo bei našumo, gamtinių sąlygų. Žemaitijoje, kur kitaip, negu kitose Lietuvos dalyse, buvo daugiau smulkiųjų žemės savininkų (bajorų), činšas buvo plačiau paplitęs įvairiuose socialiniuose sluoksniuose. Jau XVII a. pirmoje pusėje Žemaičių vyskupo valdose visai atsisakyta lažo bei palivarkinio ūkio ir pereita prie činšo. Činšiniais tapo ir 1773 m. panaikinto jėzuitų ordino valstiečiai.
Lietuvoje 1861 m. naikinant baudžiavą susidarė činšininkų, valstiečių, pagal sutartis nuomojusių žemę, grupė. Dalis jų, sudarę terminuotas sutartis, gavo teisę žemę išsipirkti. 1864–1866 m. Užnemunėje, 1886 m. kituose Lietuvos kaimuose, o 1926 m. ir miestuose bei miesteliuose nustojus galioti činšo teisei, nebeliko ir činšo.

Mažoji Lietuva

Kitokia činšo raida buvo Mažojoje Lietuvoje. XVIII a. pradžioje lietuviškiausiose Klaipėdos, Tilžės, Ragainės ir Įsruties apskrityse činšą mokančių valstiečių tebuvo apie 6 %, o Prūsijos vokiškosiose apskrityse apie 40 %. Po 1710–1736 m. didžiosios vokiečių kolonizacijos apsigyvenę vokiečiai valstiečiai ilgą laiką temokėjo činšą, o lažo nėjo. Lietuvių lažininkai XVIII a. turėjo mokėti maždaug tokį pat činšą, kaip vokiečiai činšininkai.
XVIII a. pabaigoje Prūsijos karaliui pradėjus domenus nuomoti ar pardavinėti bajorams bei junkeriams, absoliuti dauguma vokiškųjų apskričių, o lietuviškųų apskričių – tik apie 54 % valstiečių tapo činšininkais. Po baudžiavos panaikinimo 1807 m. činšininkai vokiečiai, iš Prūsijos valdžios gavę įvairių privilegijų, greičiau ir geriau už lietuvininkus prisitaikė prie rinkos ūkio sąlygų. Činšas Mažojoje Lietuvoje, kaip ir visoje Prūsijoje panaikintas per 1848–1849 m. Vokietijos revoliuciją.
Alternatyvus futbolo klubas Vilnius

Istorija

Alternatyvus Futbolo Klubas (AFK) įkurtas 2007 metais. 
Ruošdamasi 2014-ųjų metų sezonui klubo valdyba žengė į priekį ir išsikėlė ambicingą tikslą - iš mėgėjiško klubo tapti pusiau profesionalia komanda. Parengta nauja klubo strategija, sustiprinta komandos sudėtis ir pritraukti rėmėjai pasiteisino. Per keletą metų AFK iš VII-osios Lietuvos futbolo lygos pakilo į III-ąją.
Alytaus Dzūkija 2012–2013 m. sezonas

Sezonas

NKL debiutantai jau pirmajame sezone nestokojo ambicijų. Tą bylojo ne tik užsibrėžti tikslai, bet ir komandos komplektacija - Alytaus „Dzūkijos“ branduolį sudarė įvairių varžybų patirties turintys ir NKL pirmenybėse nugalėti galintys krepšininkai. Klubas pasirašė sutartį su iš Švedijos sugrįžusiu Povilu Šakiniu, LKL patirties turinčiais Mindaugu Reminu ir Giedriumi Kurtinaičiu bei jau anksčiau NKL sėkmingai rungtyniavusiu legionieriumi Bryan Harrison. Prieš pat 2012 metų sezoną klubą papildė NBA patirties turintis Cezary Trybanski. Komandos sudėties stiprinimas buvo pratęstas ir sezono metu - prieš Kalėdas klubą papildė Lukas Brazdauskis, o po Naujųjų metų - Tomas Lekūnas ir Žydrūnas Kelys. Sezonui įpusėjus prie trenerių štabo prisijungė Robertas Kuncaitis, o prie klubo vadovybės - buvęs ilgametis Vilniaus "Lietuvos Ryto" krepšinio klubo vadovas - Jonas Vainauskas.
Pirmąsias oficialias varžybas Alytaus "Dzūkija" žaidė savo arenoje, tačiau jas pralaimėjo Vilniaus "Statybos" ekipai, rezultatu 88:93. Šis pralaimėjimas ekipos neišmušė iš vėžių, reguliariajame sezone ji iškovojo 26 pergales ir patyrė 8 pralaimėjimus, ir taip, nusileidusi tik Mažeikių "Mažeikiams", turnyrinėje lentelėje užėmė antrą vietą. Alytaus "Dzūkija" tapo rezultatyviausia ir naudingiausia NKL komanda, o klubo varžybos namų aikštėje sutraukdavo daugiausiai lygoje - vidutiniskai po 1142 žiūrovus.
Aštuntfinalyje Alytaus klubas dukart įveikė Molėtų "Ežerūno-Kario" ekipą, ketvirfinalyje Šakių "Zanavyką" ir pateko į finalinį NKL ketvertą. Dar prieš ketvirtfinalių pabaigą, NKL pranešė, kad finalinis lygos ketvertas bus surengtas Alytuje. Pusfinalyje "Dzūkija" rezultatu 81:70 įveikė Kauno "Žalgirį-Sabonio Mokyklą", o patekusi į finalą, 65:78 pralaimėjo reguliariojo sezono nugalėtojams Mažeikių "Mažeikių" krepšininkams. 
Tapusi NKL vicečempione, sportiniu principu Alytaus "Dzūkija" į LKL lygą nepateko.
Fiodoras I

Biografija

Ivano IV sūnus; paskutinis iš Riurikaičių giminės.

Valdymas

Fiodoras I buvo geras, tačiau bevalis ir silpnaprotis, daug laiko praleisdavo žaisdamas su rūmų juokdariais ir melsdamasis. Fiodoro I valdymo laikais labai pablogėjo valstiečių padėtis: jiems uždrausta pereiti nuo vieno pono pas kitą, o 1597 m. nustatytas 5 metų laikotarpis pabėgusiems valstiečiams surasti. Pasak kai kurių šaltinių, Fiodorą I nunuodijęs jo žmonos Irinos brolis Borisas Godunovas, kad užimtų caro sostą. Tiriant Fiodoro I palaikus, kauluose rasta nuodų. Palaidotas Arkangelo sobore.

Šaltiniai

Istorijos žodynas. 2003 m. 416 psl.
Želsva

Istorija

Želsva šaltiniuose minima nuo 1744 m.
Sovietmečiu priklausė „Želsvelės“ kolūkiui, buvo centrinė jo gyvenvietė. Tuo metu Želsvelė buvo užtvenkta, pastatyti daugiaaukščiai mūriniai namai atskirai nuo ūkinės zonos (tvartų, pastogių pašarams ir kt.). Šis kolūkis 1976 m. gavo TSRS valstybinę premiją už gerą žemių tvarkymą (jų kultūrinimą ir intensyvų naudojimą).
Jere Koponen

Karjera

Žaidėjo karjerą pradėjo gimtojoje Suomijoje. 
2019 m. atvyko į Lietuvą. Atstovauja FK Palanga. Debiutavo A lygoje 2019 m. gegužės 12 d. rungtynėse prieš FK Panevėžys. Šiose rungtynėse prasileido du įvarčius, o komanda pralaimėjo rezultatu 1-2.
2019 m. vasarą išvyko iš FK Palanga. Per tą laiką A lygoje sužaidė 4 rungtynes.
Šiaudiškiai

Istorija

1669 m. kaimas minimas Videniškių krikšto metrikų knygoje. Gyveno Baltramiejus Viralas.
Makroekonomika

Makroekonomika – ekonomikos mokslo šaka, kurios pagrindinės tyrimų kryptys yra nedarbas, infliacija, užimtumas, bendras nacionalinis produktas, bendras vidaus produktas (BVP).
Datulinė paprika

Paplitimas

Nors lotyniškas pavadinimas chinense reiškia „kinišikas“, iš tiesų ši rūšis kilusi iš Amazonės baseino, dabar ji paplitusi visuose Karibuose, Centrinėje ir Pietų Amerikoje, auginama Azijoje.

Auginimas

Ši tropinė rūšis geriausiai dera drėgname klimate. Labiausiai tinka auginti ten, kur klimatui būdingas ilgas augimo sezonas, nes jų sėkloms reikia ypač daug laiko sudygti.

Kilmė

Datulinėms paprikoms priklauso daugelis aštriausių pasaulio pipirų, įskaitant habanero, scotch bonnet ir red savina. Patys pipirai, kaip ir jų krūmeliai, yra labai skirtingi, priklausomai nuo varieto. Dažnai sakoma, kad būdingas savitas vaisių aromatas, ypač abrikosų.
Aleksandras Laucevičius

Biografija

Tėvas gydytojas Liubomiras Laucevičius. 1974 m. baigė Vilniaus universitetą. 1988 m. medicinos mokslų daktaras.
Nuo 1974 m. dirbo Eksperimentinės ir klinikinės medicinos institute. Nuo 1981 m. Vilniaus universiteto dėstytojas, 1991–2002 m. Kardiologijos klinikos vadovas, nuo 2002 m. Kardiologijos ir angiologijos centro direktorius, 2003–2013 m. Vilniaus universiteto ligoninės Santariškių klinikų generalinis direktorius, nuo 1991 m. profesorius.
JAV kardiologų kolegijos, Šiaurės Amerikos širdies elektrofiziologijos ir stimuliacijos draugijų, Europos širdies draugijos tikrasis narys. Nuo 1999 m. Lietuvos kardiologų draugijos prezidentas.

Mokslinė veikla

Tiria echokardiografijos metodus, širdies nepakankamumo diagnostiką, ūmaus miokardo infarkto ir sudėtingų širdies aritmijų gydymo būdų optimizavimą. 3 išradimų autorius.
Liber Abaci

Liber Abaci (dar užrašoma Liber Abbaci, liet. Skaičiavimų knyga) - 1202 m. Fibonačio knyga apie aritmetiką. Ji labiausiai reikšminga tuo, kad atnešė į Europą arabiškus skaitmenis, su kuriais pats Fibonačis susipažino gyvendamas ir mokydamasis Šiaurės Afrikoje.
Prieš tai arabiški skaitmenys buvo minėti dar poroje europietiškų raštų (Codex Vigilanus, popiežiaus Silvestro II raštuose), tačiau Liber Abaci labiau akcentavo jų praktinį pranašumą prieš romėniškuosius ir išpopuliarino tarp prekiautojų bei akademikų.
Pirmajame Liber Abaci skyriuje yra pristatomi arabiški skaitmenys (Fibonačio vadinti Modus Indorum, indų metodu) bei skaičių konvertavimo tarp skirtingų sistemų metodai. Antrajame skyriuje pateikiami praktiniai patogesnio skaičiavimo arabiškais skaitmenimis pavyzdžiai iš verslo: naudojimas buhalterijoje, matavimai, valiutų keitimas, pelno, palūkanų skaičiavimai. Trečiajame skyriuje aptariami įvairūs teoriniai matematikos uždaviniai: kinų liekanų teorema, tobulieji skaičiai, Merseno skaičiai, aritmetinės progresijos formulė ir kt. Šiame skyriuje taip pat pateikiamas uždavinys su triušių populiacijos augimu, iš kurio kilo Fibonačio skaičius. Ketvirtajame skyriuje pateikiami apytiksliai iracionalieji skaičiai, kaip kad Kvadratinė šaknis iš 2 ir pan.
Liber Abaci padėjo pamatus Europos perėjimui prie arabiškų skaitmenų.
Lapkričio 3

Vardadieniai

Hubertas – Norvainė – Silvija – Vidmantas – Vidmantė
Bukos stovykla

Bukos stovykla (angl. Camp Bucca) – JAV ginkluotųjų pajėgų įrengta belaisvių stovykla (kalėjimas) netoli Um Kasro uostamiesčio Irako pietuose. Dydis – apie 5 000 vietų. Pavadinta Ronald Bucca, Niujorko priešgaisrinės tarnybos pareigūno, žuvusio 2001 m. rugsėjo 11 d. atakų metu, vardu. Stovyklą iš pradžių 2003 m. kovą įkūrė britų karinės pajėgos kaip laikiną karo belaisvių stovyklą ir išplėtė iki 8 000 vietų. Pirmasis stovyklos komendantas buvo pulkininkas Gil Baldwin (1st The Queen’s Dragoon Guards). Stovykloje kalėjo sulaikytais kelios dešimtys tūkstančių antiamerikietiškų, antivyriausybinių maištininkų, radikalų, įtariamųjų. Manoma, kad stovykla tapo organizuoto ekstremizmo „lopšiu“, joje kalėjo devynetas būsimos „Islamo valstybės“ vadeivų, tarp jų kalifu pasiskelbęs Abu Bakras al Bagdadis.
Stovykla uždaryta 2009 m. rugsėjį.
Sliudianka

Istorija

Miesto statusą turi nuo 1936 m.
Portugalijos futbolo varžybos 1925–1926 m.

Portugalijos futbolo varžybos 1925–1926 m.
Monologas

Monologas (gr. monologos < monos – vienas + logos – žodis, kalba) – grožinio kūrinio veikėjo kalba, neįeinanti į dialogą, sakoma pačiam sau, kitiems personažams arba žiūrovams (klausytojams).
Monologai ypač būdingi dramos kūriniams – tragedijoms, komedijoms, tragikomedijoms, dramoms. Monologo pagrindinis tikslas – atskleisti personažo vidinį dramatizmą, jausmus, būties apmąstymus. Monologai į dramą įkomponuojami tikslingai, nes padeda suprasti personažo esmę, kartais ir viso dramos kūrinio idėją. Per veikėjų monologus rašytojai atskleidžia tiek dramos, tiek epinio kūrinio veikėjų charakterį, pasaulėjautą ir pasaulėžiūrą, požiūrį į kitus veikėjus ir aplinką, išreiškia svarbias jiems patiems ir visuomenei idėjas, išgrynina bendražmogiškąsias problemas.
Žymiausias monologas literatūros istorijoje – Viljamo Šekspyro tragedijos „Hamletas“ pagrindinio veikėjo Hamleto monologas.
Alfonsas Grumbinas

Biografija

Gimė 1943 m. rugpjūčio 15 d. Jonavoje. 1965 m. baigė Kauno politechnikos institutą. 1966-1983 m. dėstė Vilniaus politechnikos institute. 1983-1989 m. Vilniaus kolegijos direktoriaus pavaduotojas, nuo 1991 m. profesorius. 1965, 1966, 1968, 1975 m. tapo Lietuvos regbio čempionu su Kauno „Politechnikos“ komanda. 1966, 1968, 1972, 1975 m. laimėjo Lietuvos regbio taurę. 1974-1987 m. buvo renkamas geriausiu TSRS regbio teisėju. Nuo 1977 m. tapo tarptautiniu teisėju. 2008 m. tapo FIRA – Europos regbio asociacijos viceprezidentu.
Kalinio dilema

Kalinio dilema – viena iš svarbiausių žaidimų teorijos problemų. Šį žaidimą sukūrė RAND Corporation darbuotojai Melvin Dresher ir Merrill Flood 1950 metais.

Kiti kalinio dilemos variantai

Kasdieniame gyvenime pasitaiko situacijų, panašių į kalinio dilemą.
Vienas iš populiariausių šitos dilemos sprendimų būdų yra savanoriškas bausmės prisiėmimas, jei kitas įtariamasis bendradarbiaus. Taip veikia įvairūs „garbės kodeksai“, taip pat ir nusikaltėlių pasaulyje. Jeigu abi pusės laikosi garbės kodekso, bendradarbiaudamos jos laimės.
Kita situacija yra pasikartojanti kalinio dilema – daugkartinis kalinio dilemos žaidimas tarp dviejų žaidėjų. Laimėjimas dėl bendradarbiavimo nutraukimo yra daug kartų mažesnis, negu pralaimėjimas dėl nebendradarbiavimo kituose turuose.
Taip pat egzistuoja ir daugelio asmenų dilemos variantas.
Latvijos rusai

Latvijos rusai – didžiausia tautinė mažuma Latvijoje, sudaranti 26,9 % šalies gyventojų (2011 m.). Remiantis 2017 m. duomenimis iš 557 618 jų 351 900 (63,1 %) turi Latvijos pilietybę, 159 069 (28,5 %) – ne. 
Dauguma jų gyvena didesniuose miestuose: Rygoje (42,3 % miesto gyventojų), Daugpilyje (53,5 %). Taip pat Latvijos Rytuose, pasienyje su Rusija.
Žmonės atvykę į Latviją sovietinės okupacijos metu ir jų palikuonys gimę iki 1991 m. rugpjūčio 21 d. norint gauti Latvijos pilietybę turi pereiti natūralizacijos procesą. Vaikai gimę po nepriklausomybės atkūrimo automatiškai gauna Latvijos pilietybę. Tačiau jeigu abudu tėvai yra nepiliečiai  jie turi teisę pasirinkti ar duoti vaikui Latvijos pilietybę ar ne.
Po Sovietų Sąjungos iširimo pagrindinė sąlyga keliama gaunant pilietybę buvo latvių kalbos mokėjimas, jos istorijos žinojimas. 2019–2022 m. Latvijos vidurinio ugdymo mokyklos ir gimnazijos, kolegijos, valstybiniai bei privatūs universitetai pereina į dėstymą tik latvių kalba, nes Europos Sąjungoje leidžiama dėstyti tik kitų ES šalių oficialiomis kalbomis išimtiniais atvejais, pavyzdžiui, užsienio studentams.

Istorija

Rusai daugiausiai į Latviją atvyko tarybinės okupacijos metu (1940–1990 m.). Tuo metu rusų gyventojų dalis padidėjo iki 34 %. Sovietų okupacijos metu atvykusiems gyventojams ir jų vaikams atkūrus nepriklausomybę nebuvo automatiškai suteikta Latvijos pilietybė. Latvijos piliečiais tapo tik tie, kurie gimė Latvijoje iki 1940 m. arba buvo tiesioginiai jų palikuonys. Dalis rusų nustojus galioti Sovietų Sąjungos pilietybei, atsisakė laikyti latvių ar rusų kalbos egzaminą ir liko be šių šalių pilietybių. Taip apie 14 % gyventojų liko be pilietybės. Žlugus SSRS dalis rusų grįžo į Rusiją.
Triloka

Triloka (skr. त्रिलोक = triloka – 'trys laukai, trys pasauliai') – senovės indų mitologijos kosmologinė sąvoka. Pasaulis regimas kaip sudarytas iš trijų erdvių, laukų (loka): dausų (svarga), žemės (bhūmi) ir požemio (patala). Toks pasaulėvaizdis sutinkamas tiek budistinėje, tiek hinduistinėje mitologijoje, nors šiaip yra archetipinis.
Vedinėje kosmologijoje dažnesnė dvinarė visatos sandara – dangus ir žemė (dyaus-pṛthivī), nors sutinkama ir trilypė, kur trečiasis narys yra padangė, orų erdvė (antarikṣa).
Mostiškės

Paveldo objektai

Mostiškėse veikia mūrinė Švč. Dievo Motinos, Šeimų Globėjos koplyčia, stovi senoji koplyčia.

Istorija

TSRS okupacijos metais – kolūkio centrinė gyvenvietė.
Čiulėnai

Istorija

Balninkų seniūnijos 1554 m. inventoriuje Minutėnai. Per XVII a. vidurio nelaimes, matyt, visiškai nusiaubtas, kad net neliko gyventojų ir pasikeitė pavadinimas. Molėtų metrikų knygoje Nr. 1 (4 p.) užrašyta lietuviška lytis de Czułenu (1683). XVIII a. priklausė Toliejų seniūnijai. 1765 m. 5 ūkiai. 1812 m. Napoleono žygio metu vienas žygio dalyvis nupiešė Čiulėnų kaimo vaizdą: matosi aukštaitiška klėtelė ant kalno, Virintos upės slėnis (garsioji Čiulėnų pakalnė) ir už jo Gečių kaimo laukai aukštumoje.
Nepriklausomybės laikais Čiulėnuose veikė mokykla.
Prekybos koncernas

Prekybos koncernas – teisiškai savarankiška prekybos bendrovė, jungianti įmones, kurių tikslas – bendra prekyba, tarpininkavimas, realizuojant produktus juos parduodant per dukterines įmones. Taip pat yra kuriami prekybos tinklai, bendri prekės ženklai, kurie padeda orientuotis vartotojui tiek ir nacionalinėje, tiek ir tarptautinėje rinkoje.
Žemų kainų parduotuvės, prekybos centrai šiuo metu užima žymią vartojimų prekių rinkos dalį.
Juodupė

Aplinkinės gyvenvietės

Ilzenbergas - 11 km
Onuškis - 7 kmDidsodė – 2 km
Čedasai – 12 kmROKIŠKIS – 15 kmLukštai – 10 km

Pavadinimo kilmė

Miesto vardas – hidroniminės kilmės: šiauriniame pakraštyje į Vyžuoną įteka Juodupės upelis (juoda + upė; dešinysis Vyžuonos intakas). Tačiau anksčiau gyvenvietė vadinta Pajuodupiu.

Sportas

Miestelį garsina ledo ritulio komanda „Juodupė“.
Domenico Fontana

Biografija

Domenikas Fontana gimė 1543 m. Melidės kaime Tičine prie Lugano ežero, itališkai kalbančioje Šveicarijoje, tuomet Milano hercogystėje. 1563 m. D. Fontana persikėlė į Romą, paminėtas dirbantis stiukoistu Santa Maria in Vallicella bažnyčioje. Po to dirbo kardinolui Montalto (būsimasis popiežius Sikstas V). Kardinolui jis suprojektavo vilą Kvirinalo kalvoje (sunaikinta) ir koplyčią Šv. Marijos Didžiojoje bažnyčioje (Siksto koplyčia, 1585). 1585-86 m. Domenikas Fontana išgarsėjo pastatęs raudono granito obeliską iš Circus Gai et Neronis (originaliai iš Sen. Egipto Aleksandrijos) Šv. Petro aikštės viduryje. Vėliau jis pastatė antikinius obeliskus prie Šv. Marijos Didžiosios bažnyčios (1587), Šv. Jono Laterano bazilikos (1587–8) ir Piazza del Pòpolo aikštėje (1589). Tarp kitų Domeniko Fontanos statinių: Laterano rūmai (1585–9), Vatikano biblioteka (1587–90). Jis prižiūrėjo Šv. Petro bazilikos kupolo statybas, vadovaujamas Džakomo dela Portos (1588–90). D. Fontana, užsakytas popiežiaus Siksto V, daug dirbo ties Romos miesto planais, sukūrė Via Felice gatvę (1585–9).
1592 m. D. Fontana buvo apkaltintas neteisingu visuomenės lėšų naudojimu ir jį iš visų postų pašalino popiežius Klemensas VIII. 1593 m. Domenikas Fontana persikėlė į Neapolį, gavo karališkojo inžinieriaus postą pas Mirandos grafą. Neapolyje pagrindiniu jo projektu buvo Neapolio karališkūjų rūmų statybos (1600–2). D. Fontana mirė 1607 m. birželio 28 d. Neapolyje. Palaidotas Sant'Anna dei Lombardi bažnyčioje. Jo biografiją 1642 m. publikavo Džovanis Baljonė, 1672 m. − Džovanis Pjetras Beloris.
Ilzenbergas

Dvaras

Kaime žymiausias objektas – Ilzenbergo dvaro sodyba, išsidėsčiusi ant aukšto Ilgio ežero kranto. Dvaro architektūros savitumai: porceliano kokliai, parketo grindys, unikalus vyno rūsys kiti puošybos elementai išliko iki 1966 m. ir vėlesnių metų. Dar pokario laikotarpiu dvare gyveno kaimo gyventojai su šeimomis. Išsikėlus gyventojams dvaro puošyba buvo sunaikinta.

Parkas

Parkas užima 10 ha teritoriją. Jame auga per 23 atvežtinių medžių rūšių. Čia galima pamatyti 1,75 m skersmens ąžuolą.
Ilzenbergo dvaro parke 1960–1967 metais vykdavo Onuškio ir aplinkinių kaimų dainų šventės, į kurias susirinkdavo nemažai Juodupės (apylinkės) seniūnijos gyventojų. Į šventes atvykdavo ir Latvijos šokėjai bei dainininkai.

Žmonės

Dvare 1940–1960 m. gyveno Kalpokų, Visockų šeimos. Čia 1955 metais gimė žurnalistas Danas Visockas.
Citrozė

Citrozė (arba neohesperidinas DC – NHDC) – natūralus saldiklis. Gaunamas iš kai kurių citrusinių vaisių luobelių.
Jėgeriai

Švietimo amžius

Pirmieji jėgeriai atsirado XVIII a. viduryje, juos rekrutuodavo iš kai kurių Vokietijos valstybių medžiotojų ir girininkų. Jie dažnai būdavo kilę iš vidurinės klasės ar smulkūs bajorai. Kaip profesionalūs girininkai jėgeriai buvo įgudę šauliai ir raiteliai, todėl juos pirmiausia naudojo žvalgybai, kaip skirmišerius ar stambių dalinių priedangą. Kadangi jie turėjo savus ginklus, jie esant ypatingam reikalui galėjo būti panaudoti kaip milicija staigaus priešo puolimo atveju, kol neprasidėjo mobilizacija arba kaip partizaninio karo organizatoriai, jei teritoriją užėmė priešas. Jėgeriai buvo įgudę šauliai, pripratę naudoti tikslius graižtvinius šautuvus laikais, kai kariuomenės jų praktiškai neturėjo.
Dalis jėgerių buvo snaiperiai, galintys padaryti sunkių nuostolių priešo karininkams. Jų gebėjimas labai taikliai šaudyti darė juos patogia priemone pridengti labiau pažeidžiamus dalinius, pvz., pionierius ar inžinerijos dalinius, įrenginėjančius lauko įtvirtinimus.
Kirstynėms jėgeriai nešiodavo tiesiageležčius medžioklinius durklus (Hirschfänger), trumpus kardus ar falčionus.

Austrija

Austrijos kariuomenėje (vok. Bundesheer) žodis Jäger yra bendrasis terminas daugeliui kareivių pėstininkų pavadinti. Šarvuotųjų pėstininkų kareiviai vadinami panzergrenadieriais (vok. Panzergrenadiere). Austrijos kariuomenės specialiosios paskirties pajėgos vadinamos vok. Jagdkommando 'medžiojklinės komandos').

Kitos valstybės

Lietuvos kariuomenėje specialiosios paskirties kariuomenės funkcijas vykdo Vytauto Didžiojo jėgerių batalionas, priklausantis Specialiųjų operacijų junginiui.
Pasvalio sutartis

Prielaidos

1554 m. Livonijos ordinas buvo sudaręs su Maskva 15 metų paliaubų sutartį, praktiškai verčiančia Livoniją Maskvos protektoratu. Tokiai sutarčiai nepritarė dalis Livonijos, vadovaujama Rygos arkivyskupo Vilhelmo Hohencolerno (Prūsijos kunigaikščio Albrechto brolio), siekusi suartėjimo su LDK. Pastarosios politikai sumaniai pasinaudojo tokia situacija. 1557 m. rugpjūčio mėn. prie Livonijos sienos Pasvalyje buvo suorganizuota karinė manifestacija, kurioje dalyvavo virš 20 000 karinės lietuvių ir jiems talkinusių lenkų pajėgos. Tokioje padėtyje atsidūręs naujasis ordino didysis magistras Vilhelmas Fiurstenbergas buvo priverstas pasirašyti Pasvalio sutartį.

Pasekmės

Livonijos problemos sprendimas buvo viena iš svarbiausių XVI a. vidurio LDK politikos krypčių. Pasvalio sutartis reiškė pirmo etapo įsitvirtinant Livonijoje pabaigą, ir kartu padėjo pamatą tolesnei įvykių raidai. Tuo būdu Livonija tapo LDK sąjungininke prieš gresiantį Ivano Rūsčiojo žygį. Tai vienas ryškiausių Žygimanto Augusto laimėjimų, nes Livonija pateko į Lietuvos įtaką. Gautos palankios sąlygos Lietuvos prekėms eksportuoti.
Ši sutartis prieštaravo Livonijos ir Rusijos 1551 m. sutarčiai, pagal kurią šalys įsipareigojo nesudaryti karinės sąjungos su Lenkija, Lietuva ir Švedija. Pasvalio sutartis tapo vienu iš pretekstų prasidėti Livonijos karui (1558–1583 m.).
Pasvalio krašto muziejuje Pasvalio sutarties įvykį liudija nežinomo dailininko paveikslas „Kalavijuočių ordino magistras Vilhelmas Fiurstenbergas Pasvalyje atsiprašo Žygimantą Augustą 1557 m. rugsėjo 14 d.“ Vilniuje gyvenančių Pasvalio kraštiečių mokslo ir meno žmonių iniciatyva paveikslą atkūrė dailininkas Jonas Vaitekūnas.
Latvijos Respublikos Konstitucija

Istorija

Pirma dalis Konstituciniame susirinkime (Satversmes sapulce) buvo priimta 1922 m. vasario 15 d. 1922 m. balandžio 5 d. Dėl antrosios dalies projektas buvo atmestas. Priėmus pirmąją dalį, Konstitucija įsigaliojo 1922 m. lapkričio 7 d.
Konstitucijos galiojimas buvo laikinai sustabdytas 1934 m. gegužės mėn. ir palaipsniui atkurtas nuo 1990 m. gegužės 4 d. iki 1993 m. liepos 6 d. (Seimo posėdyje už Konstitucijos įsigaliojimą nepasirašė 1 iš 99 Seimo narių – Joahims Zīgerists; taip pat nebalsavo areštuotas Alfredas Rubiks). Konstitucijos tekstas iki šių dienų iš esmės liko toks pats. Paskutinį kartą Konstitucija papildyta 2009 m. (numatyta referendumo dėl Seimo paleidimo galimybė). 2014. Sausio 19 birželio nuo Konstitucijos preambulėje priėmimas. Preambulėje į 2013th metus, kai Europos Teisingumo Teismo teisėjas Egils Levitt aprašyti visas vertybes Latvijos Respublikos priėmimą.